als_Latn dik_Latn sag_Latn
Temat Kryesore
- Një 27-vjeçare gjermane u rrëmbye mbrëmë nga i dashuri i saj, duke vënë në alarm policinë e Tiranës
- Ngjarja ndodhi reth orës 20:00 në zonën e Unazës së Re
Një 27-vjeçare gjermane u rrëmbye mbrëmë nga i dashuri i saj, duke vënë në alarm policinë e Tiranës. Ngjarja ndodhi reth orës 20:00 në zonën e Unazës së Re, kur e reja gjermane e identifikuar si Katerina Herektel u tërhoq me forcë nga 40-vjeçari Hamdi Berisha nga Kosova dhe një person tjetër.
Teksa futej me forcë në makinë, vajza kërkonte ndihmë tek kalimtarët e rastit. Këta të fundit njoftuan menjëherë policinë ndërsa i dhanë edhe targën e mjetit me të cilën u larguan autorët dhe vajza e rrëmbyer. Forca të shumta policie u vunë në lëvizje për të lokalizuar vendnodhjen e mjetit me targë TR 1613 U. Efektivët e Komisariatit të policisë nr.6, pak minuta pas raportimit të rrëmbimit, gjetën makinën të braktisur në zonën e quajtur “Mbikalimi i Kasharit”.
“Forcat e policisë rrethuan gjithë zonën ku u gjet makina e braktisur pasi u ngritën dyshime se autorët së bashku me vajzën nuk mund të ishin larguar jashtë Tiranë. Pas rreth një orë kërkimesh, ata u gjetën rreth një kilometër larg mjetit”- thanë burimet policore të cilat shtuan se vajza ishte në gjendje të mirë shëndetësore. Policia dyshon se ajo u rrëmbye nga 40-vjeçari Hamdi Berisha dhe nga shoku tij, të cilët u shoqëruan në komisariat për të sqaruar ngjarjen.
“Dyshohet se mes 27-vjeçares dhe Berishës ka pasur një lidhje dashurie. Ata jetonin në Tiranë, ku vajza kishte marrë me qera makinën me të cilën u rrëmbye. Ajo ndodhej në një lokal në zonën e Unazës së Re në momentin kur 40-vjeçari ka shkuar tek tavolina e saj dhe pasi kanë debatuar për disa minuta, ai e ka tërhequr atë me forcë dhe e ka futur në makinën e saj”,-thanë më tej burimet policore.
Në deklaratën paraprake, në momentin e kapjes, Berisha deklaroi se vajza ishte e dashura e tij dhe ai e kishte marrë për tu sqaruar pasi kishte pasur një sherr me herët mes tyre. Megjithatë policia tha se po vijojnë hetimet për të zbardhur me saktësi motivet e kësaj ngjarjeje dhe lidhjes mes dy djemve dhe 27-vjeçares gjermane. Ndërkohë që dy personat janë ndaluar për veprën penale “heqje të padrejtë të lirisë”.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn